Diari Oficial de la Generalitat Valenciana


Sumari del DOGV 8491, del 21-02-2019 (2019/1412)

RESOLUCIÓ de 12 de febrer de 2019, del director general de Relacions amb les Corts, per la qual es publica el Conveni marc entre el Consorci Hospital General Universitari de València i Psicòlegs sense Fronteres per a la realització d'activitats d'interés general en l'àmbit de la intervenció psicosocial, formació i sensibilització a la ciutat de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8491

Data del DOGV
:   21-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/1412


Data del document
:   12-02-2019

Organisme emissor
:   Presidència de la Generalitat

Tipus de document
:   Resolució

RESOLUCIÓ de 12 de febrer de 2019, del director general de Relacions amb les Corts, per la qual es publica el Conveni marc entre el Consorci Hospital General Universitari de València i Psicòlegs sense Fronteres per a la realització d'activitats d'interés general en l'àmbit de la intervenció psicosocial, formació i sensibilització a la ciutat de València. [2019/1412]  
  
El Consorci Hospital General Universitari de Valencia i l'entitat Psicòlegs sense Fronteres han subscrit, prèvia tramitació reglamentària, el dia 26 de novembre de 2018, el conveni marc per a la realització d'activitats d'interés general en l'àmbit de la intervenció psicosocial, formació i sensibilització a la ciutat de València, i de conformitat amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 12 de febrer de 2019 i número 113/2019, és procedent la publicació en el Diari Oficial de la Generalitat Valenciana del conveni esmentat, que figura annex a aquesta resolució.  
  
València, 12 de febrer de 2019.- El director general de Relacions amb les Corts: Antonio Torres Salvador.  
  
  
Conveni de col·laboració entre el Consorci Hospital General Universitari de Valencia - Departament de Salut València Hospital General i l'entitat Psicòlegs sense Fronteres per a la realització d'activitats d'interés general en l'àmbit de la intervenció psicosocial, formació i sensibilització a la ciutat de València  
  
València, 26 de novembre de 2018  
  
Reunits  
D'una part, el doctor Enrique Ortega González, com a director gerent del Consorci Hospital General Universitari de València, HGUV (d'ara endavant, Consorci), en virtut del nomenament efectuat pel Consell de Govern del Consorci en sessió de 25 de setembre de 2015, facultat per a la signatura d'aquest acord de col·laboració de conformitat amb el que s'estableix en l'Acord de 12 de desembre de 2003, del Consell de Govern i del president del Consell, pel qual es deleguen atribucions en matèria de personal, de contractació administrativa i de gestió econòmica en diversos òrgans del Consorci Hospital General Universitari de València, apartat 6.2, amb domicili en l'avinguda de les Tres Creus, número 2.  
I d'una altra part, Betty Roca Hubbauer, com a presidenta de l'entitat Psicòlegs sense Fronteres (d'ara endavant Entitat), amb CIF A63627229, domiciliada en el carrer del Comte d'Olocau, número 1, de València, i en nom i representació d'aquesta.  
Es reconeixen mútuament capacitat i poder suficients, subscriuen en nom de les respectives entitats el present conveni de col·laboració i, a aquest efecte,  
  
Manifesten  
Primer. Que l'Entitat i el Consorci coincideixen a declarar l'alt interés que l'assistència i el suport psicosocial a les persones en risc d'exclusió i la formació i la sensibilització en aquests temes té per a ambdues parts.  
Segon. Que és d'interés per a ambdues parts subscriure el present conveni marc, que té com a objecte fonamental la millora de la qualitat de vida de les persones incloses en el seu àmbit d'aplicació, com també la formació i la sensibilització dels qui han d'atendre'ls o es troben en el seu entorn.  
Tercer. Que el Consorci té com a objectiu principal donar cobertura a les necessitats assistencials de la comunitat a la qual serveix, assegurar-ne l'excel·lència i l'eficiència en el desenvolupament de l'activitat i consolidar la integració de les dimensions assistencial, docent i investigadora.  
Quart. Que l'Entitat duu a terme les seues activitats en l'àmbit de l'assistència psicològica a poblacions o grups marginats, socialment, econòmicament o culturalment.  
  
Clàusules  
  
Primera. Objecte  
El present conveni marc té per objecte establir les bases per a l'actuació de l'Entitat i aportar assistència i suport psicosocial a persones i grups en risc d'exclusió en l'àmbit d'actuació del Consorci.  
  
  
Segona. Obligacions de l'entitat  
L'Entitat es compromet a desenvolupar programes de suport psicosocial a les persones o grups en risc d'exclusió, com també la formació i la sensibilització dels qui han d'atendre'ls o es troben en el seu entorn.  
  
  
Tercera. Obligacions del Consorci HGUV  
El Consorci Hospital General Universitari de València es compromet a facilitar, en la mesura de les seues possibilitats, mitjans per a la realització de les activitats que es determinen.  
L'aplicació i l'execució d'aquest conveni, incloent-hi a aquest efecte tots els actes jurídics que pogueren dictar-se en l'execució i el desenvolupament corresponents, no podrà suposar obligacions econòmiques per al Consorci Hospital General Universitari de València; en tot cas, haurà de ser atés amb mitjans personals i materials.  
  
Quarta. Personal  
1. Les obligacions socials i laborals respecte al personal que aporte l'Entitat correspondran exclusivament a aquesta, i el Consorci serà alié a aquestes relacions laborals.  
2. El personal participant dependrà orgànicament de l'Entitat, la qual assumirà la selecció, el nomenament i la gestió d'aquest.  
3. El personal haurà d'estar assegurat mitjançant pòlissa subscrita per l'Entitat, la qual ha de cobrir els sinistres propis i els que produïsquen a tercers en l'exercici de les activitats encomanades.  
4. Les persones intervinents en el present conveni es comprometen a acomplir el que s'estableix en el Reglament (UE) 2016/679, del Parlament Europeu i del Consell, de 27 d'abril de 2016.  
  
5. La Direcció del Consorci haurà de conéixer prèviament la identitat de tots els participants destinats en el Consorci, com també la certificació requerida per a exercir les funcions assignades. Es podrà acordar el canvi del treballador, per motius personals, laborals o d'una altra índole, sempre que es comunique amb antelació suficient a totes les parts.  
  
Cinquena. Acords singulars per al desenvolupament d'activitats  
L'execució de les activitats quedaran definides pels serveis del Consorci i de l'Entitat, i s'hauran d'establir uns acords singulars de desenvolupament. Aquests acords establiran protocols per a cadascuna de les activitats que, incloses en l'objecte d'aquest conveni marc, s'acorden en la comissió de seguiment del conveni que es detalla seguidament.  
  
  
Sisena. Comissió de seguiment  
6.1. Els programes que s'hi establisquen per al desenvolupament de l'objecte del conveni estaran sotmesos a la comissió de seguiment creada a aquest efecte, la qual estarà composta pels signataris de l'acord, o la persona en qui delegue, més un representant per cada institució.  
6.2. Les funcions de la comissió de seguiment seran:  
A) Participar en l'elaboració dels programes d'activitat que s'hi establisquen.  
B) Aprovar la posada en marxa dels programes.  
C) Avaluar les memòries presentades pels participants dels diversos programes.  
Els acords d'aquesta comissió seran remesos al president de l'entitat Psicòlegs sense Fronteres i al gerent del Consorci.  
  
  
  
Setena. Publicitat i difusió  
En la publicitat i les activitats que l'Entitat faça, a través de qualsevol mitjà de comunicació social, de les accions derivades de l'aplicació del present conveni, hi constarà, expressament, que aquestes es fan en virtut de la col·laboració convinguda entre el Consorci HGUV i l'Entitat.  
L'Entitat i el Consorci posaran en coneixement dels treballadors aquest conveni de col·laboració.  
Una vegada signat, es publicarà el text íntegre d'aquest conveni en la pàgina web del Consorci, com també en el Diari Oficial de la Generalitat, tot això en virtut del que es disposa en els articles 9.1.c i 10.2 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, i en l'article 20 del Decret 176/2014, de 10 octubre, del Consell, pel qual es regulen els convenis que subscriu la Generalitat i el seu registre.  
  
Huitena. Efectes i duració  
El present conveni farà efecte a partir de la data de la seua signatura i mantindrà la vigència fins al 31 de desembre de 2020, i, després d'això, es podrà prorrogar per un màxim de quatre anys a iniciativa de qualsevol de les parts, previ acord que, en tal sentit, ha d'establir-se per escrit abans de la data de la seua finalització.  
  
Novena. Causes de rescissió  
Seran causes de rescissió del present conveni:  
a) L'incompliment manifest de les obligacions assumides per qualsevol de les parts.  
b) L'acord mutu de les parts.  
c) La denúncia expressa d'una de les parts, amb previ avís de, com a mínim, un mes.  
d) Desaparéixer les circumstàncies que van donar origen a aquest.  
En aquests casos, les actuacions en curs d'execució seran suspeses en l'estat en què es troben.  
  
Deu. Jurisdicció aplicable  
El present conveni té naturalesa administrativa i es regirà en la seua interpretació i en el seu desenvolupament per la normativa corresponent, amb la submissió especial de les parts a la jurisdicció contenciosa administrativa de València.  
  
I, com a prova de conformitat, ambdues parts signen el present conveni en el lloc i la data indicats en l'encapçalament.  
  
La representant legal de Psicòlegs sense Fronteres: Betty Roca Hubbauer, presidenta  
El representant del Consorci Hospital General Universitari de Valencia: Enrique Ortega González, director gerent